சென்னையில் நடக்கவிருக்கும் இந்தப் போட்டியை நிறுத்த வேண்டுமென்று சென்னை எழும்பூரில் ஜல்லிக்கட்டுப் போராட்டக் குழுவினர் நடத்திய போராட்டத்தில் இயக்குநர் பாரதிராஜா, அமீர், கௌதமன், நடிகர் ஆரி உள்ளிட்டோர் கலந்துகொண்டனர். காவிரி மேலாண்மை வாரியம் அமைக்கப்பட வேண்டுமென்பதை வலியுறுத்தி விவசாயிகள் சங்கத்தினருடன் இணைந்து இந்தப் போராட்டத்தில் ஈடுபட்டுள்ளனர். இந்தப் போராட்டத்தில் பேசிய இயக்குநர் பாரதிராஜா, ``தன்மானம் இருந்தால் கிரிக்கெட் வீரர்கள் விளையாட மாட்டோம் என்பார்கள். அரசியல் அங்கீரகாரம் இல்லாமல் தமிழன் என்ற உணர்வோடு ஒருங்கிணைந்தால் வெற்றி கிடைக்கும். காவிரி மேலாண்மையை வாரியம் அமைக்க நடைபெறும் போராட்டத்தை அணைப்பதற்காகத் திட்டமிட்டு ஐ.பி.எல் சென்னையில் நடத்தப்படுகிறது'' என்று கூறியுள்ளார்.